經數: 一八八七

經名: 法界圖記叢髓錄卷上之二

頁數: 七三一

上	欄

法界圖記叢髓錄卷上之一

法界圖記叢髓錄卷上之二

文云. 將欲釋文. 二門分別. 一○釋印意. 二

別解印相. 問何故依印答欲表釋迦如來敎

網所攝三種世間. 從海印三昧繁出現現故.

所謂三種世間. 一器世間. 二衆生世間. 三智

正覺世間. 智正覺者. 佛菩薩也. 三種世間攝

法盡故. 不論餘者. 廣義者. 如花嚴經說

第二別相門中. 三門分別. 一說印文相. 二明

字相. 三釋文下意. 一問何故印文唯有一道.

答表如來一音故. 所謂一善巧方便. 何故多

有盤□屈曲. 以隨衆生機欲不同故. 卽是

義當三乘敎. 何故一道無有始終. 現示善巧

無方. 應稱法界. 十世相應圓融滿足故. 卽是

義當圓敎. 何故有四面四角. 彰四攝四無量

故. 此義依三乘現一乘故. 印相如是二問

何故字中有始終耶. 答約修行方便. 現因果

不同故. 何故字中多有屈曲. 現三乘根欲差

別不同故. 何故始終兩字安置當中. 表因果

兩位法性家內眞實德用性在中道故. 字相如

是問上云因果不同而一家實德性在中道.

未知所由. 其義云何. 答此義其實難解. 雖然

依天親論主. 以六相方便立義分齊. 准義道

理隨分可解若約十句. 以辨六相. 如下說.

今且約印像. 以明六相. 示一乘三乘主伴相成

現法分齊. 所謂六相者. ○相別相同相異相

中	欄

成相壞相. ○相者. 根本印. 別相者餘屈曲. 別

依止印. 滿彼印故. 同相者. 印故. 所謂曲別而

同印故. 異相者. 增相故. 所謂第一第二等曲

別增數故. 成相者. 略說故. 所謂成印故. 壞相

者. 廣說故. 所謂盤□屈曲. 各各自別本來不

作故. 一切緣生法無不六相成也. 所謂○相

者. 義當圓敎. 別相者. 義當三乘敎. 如○相別

相成相壞相等不卽不離不一不異常在中道.

一乘三乘亦復如是. 主伴相資不卽不離不

一不異. 雖利益衆生. 而唯在中道. 主伴相成

現法如是. 一乘別敎三乘別敎准義可解. 汝

所問疑義亦如是. 初曲如因. 後曲如果. 如初

後不同. 而唯在當中. 雖因果義別. 而唯住自

如. 依三乘方便敎門故高下不同. 依一乘圓

敎故無有前後. 所以得知. 如經說. 又一切菩

薩不可思議諸佛法明說令入智惠地故. 論

曰. 一切菩薩者. 謂住信行地. 不可思議. 諸

佛法者. 是出世間道品. 明者見智得證. 說者

於中分別. 入者信樂得證. 智惠地者謂十地

智. 如本分中說. 此是根本入. 如經. 又一切菩

薩不可思議諸佛法. 明說令入智惠地故. 此

脩多羅中. 說依根本入有九種入. 一者攝入.

聞惠中攝一切善根故. 如經攝一切善根故.

二者思議入. 思惠於一切道品中. 智方便故.

如經善分別選擇一切佛法. 三者法相入. 彼

彼義中. 無量種種知故. 如經廣知諸法故. 四

者敎化人. 隨所思議. 名字具足善說法故. 如

經善決定說諸法故. 五者證入. 於一切法平

等智見道時中. 善淸淨故. 如經無分別智淸

下	欄

淨不雜故. 菩薩敎化衆生. 卽是自成佛法. 是

故利他亦名自利. 六者不放逸入. 於修道時

中. 遠離一切煩惱障故. 如經一切摩法不能

染故. 七者地地轉入. 出世間道品無貪等善

根淨故. 如經出世間法善根淸淨故. 復有善

根能爲出世間道品因故. 八者菩薩盡入. 於

第十地中. 入一切如來□密智故. 如經得不

可思議境界故. 九者佛盡入. 於一切智入智

故. 如經乃至得一切智人智境界故. 是諸入

爲校量智義差別. 次第轉勝. 非根本入. 一切

所說十句中. 皆有六種差別相門. 此言說解

釋. 應知除事. 事者. 謂陰界入等. 六種相者.

謂○相別相同相異相成相壞相. ○相者. 是

根本入. 別相者. 餘九入. 別依止本滿彼本故.

同相者入故. 異相者增相故. 成相者略說故.

壞相者廣說故. 如世界成壞. 餘一切十句中.

隨義類知. 論文如是. 准是論主立宗道理. 故

知雖因果信解行□地佛自位不動. 而無前

後. 何以故. 諸法各異住自如故. 一如多如如

如相不可得故. 是故經云. 問云何深信佛法.

答一切諸法唯佛所知. 非我境界. 若如是者.

名爲深信佛法. 是其義也. 問六相者爲現何

義. 答正現緣起無分別理故. 以此六相義故.

當知雖一部經七處八會及品類不同. 而唯在

地品. 所以者何. 以是根本攝法盡故. 地品中

雖十地不同. 而唯在初地. 何以故. 不起一地

普攝一切諸地功德故. 一地中雖多分不同.

而唯在一念. 何以故. 三世九世卽一念故. 一

切卽一故. 如一念多念亦如是. 一卽一切. 一

經數: 一八八七

經名: 法界圖記叢髓錄卷上之二

頁數: 七三二

上	欄

念卽多念等. 反前卽是. 以此理故. 陀羅尼法

主伴相成. 隨擧一法盡攝一切. 若約會說. 會

會中盡攝一切. 若約品說. 品品盡攝一切. 乃

至若約文說. 文文句句盡攝一切. 何以故. 若

無此彼不成故. 陀羅尼法法如是故如下說

何故依印至佛菩薩也. 眞記云. 何故依印. 答

欲表釋迦如來敎網所攝等者. 釋迦敎網則

深淺雖殊. 有名相際○取云也. 三種世間從

海印三昧繁出現現者. 三世間法繁出則離

海印體耶. 答三世間法卽是海印全體現現

本不離也. 問攝三世間爲○相. 佛則○別不

一故. 爲四世間耶. 答智正覺中. 有待他之義.

有絶待義. 約此二義不一故. 亦可得云四種

世間. 然約二義不異故. 但云三種世間耳. 問

器及衆生宜云世間. 智正覺者旣已出世. 何

云世間耶. 答始成正覺時中. 三世間法 圓明

現現. 故云世間. 謂時爲世. 中爲間故也. 問

至相以菩薩合於衆生. 何故此中合佛菩薩

爲智正覺耶. 答約覺同云耳. 何故印文至現

一乘故. 大記云. 何故印文唯有一道者. 立在

第四重海印起此問也. 謂旣隨根欲而成屈

曲. 何故云一道耶. 如是問也. 如來一音者.

法界品云. 我知法界一性如來一音一切衆

生無不了故(已上). 問若一切衆生了一音者.

非是各得解也. 若各得解者. 非是一音無不

了也(云云). 若對此難. 以○別二相答也. 謂不

壞屈曲而能等遍故. 是一音. 不動等遍而差

[&FFFF]#故. 能成屈曲. 此中能成等遍者○相也. 音

[&FFFF]#差者別相也. 別卽○故. 雖衆生各得解. 而

中	欄

了一音也. ○卽別故. 雖是一音而各解也

眞記云. 如來一音者. ○相音也. 法界品云. 我

知法界一性如來一音(云云). 此義者一切衆

生種種差別音聲等卽是如來一音耳. 問此

守護夜神善知識證見一音云我知法界一性

也. 何故云一切衆生耶. 若見一切衆生者. 何

云我知法界一性耶. 答見法界一性. 故知一

音中有一切種也. 以得○相知不分之別相

故. 如家之一言. 契柱立梁橫諸緣而呼故也.

若不契立橫諸緣. 則家之一言何處起耶

法記云. 盤□屈曲者. 旣知法界一性. 則無三

乘. 故亦無印中角曲耶. 答有異相故. 有稱性

不動之角曲也. 問若爾有三乘耶. 答一乘角

曲全盡印圓故. 無三乘一邊之角曲也

眞記云. 善巧無方者. 無偏順之方所也. 如前

無方中釋也. 應稱法界者. 橫盡法界故. 十世

相應者. □貫三際故也

法記云. 圓融滿足者. 猶如虛空攝一切物. 約

此一柱包攝十種普法無所遺餘故也. 是故

普法章云. 諸佛善巧會融法界圓通自在不

離見聞(已上). 以一乘中見聞圓通之法故. 見

聞位中卽得滿足究竟佛果. 故云不離見聞

也

眞記云. 義當圓敎者. 有三乘別敎. 三乘同敎.

有一乘同敎一乘別敎. 有一乘圓敎也. 若就

樓觀而論者. 內莊一乘外嚴三乘門則同敎

也. 所謂門者通內外故. 內雖一乘而門內則

同敎一乘也. 又此同敎約三乘. 已上之義卽

爲別敎. 一乘亦得以約所目爲別敎故. 問所

下	欄

目三乘義當於外是嚴三乘. 何云別敎一乘

耶. 答此經之內所流所目之三乘具含二義. 一

者令彼下機計謂同於我法之義. 二者令彼解

其自所得法全是花嚴大虛之義也. 約初義

則當於門外故. 是三乘爲外嚴也. 約後義則

當於門內故. 是一乘爲內莊也. 今約後義故.

以所目爲同敎一乘. 乃至亦名別敎一乘耳.

直約樓觀之內方自體別敎一乘也. 初初不

見三乘故. 云自體別敎也. 圓敎者通履前四

敎也. 問是則與彼同敎一三和合之義何異

耶. 答欲引下機而和合者是同敎也. 欲爲自

家實德而通履者是圓敎也. 故古人云. 同敎

如大地. 長養三乘草木故. 別敎如大海. 不宿

三乘死尸故. 圓敎如虛空爲二所依故也

古記云. 同敎別敎分有九種謂一黃牛車

同. 共羊鹿故. 大白牛車別. 三乘外故. 二大

白牛車同. 王□中珠別(云云). 三法花同. 花

嚴別(云云). 四第二會至隨好品同. 普賢行

品以去別(云云). 五普賢現語言墮在文字故

同. 普賢內證離文字絶言說故別. 六普

賢內證是因分故同. 佛外向是果分故別.

七佛外向向機緣故同. 佛內向則雖花嚴

定中爲果德衆示國土海法而背離因機故

別. 八佛內向有背向故同. 海印定中法性

不可說離背向故別. 九上來所明說不說

等有勝劣深淺故同. 此海印定法性不可

說中說不說無二則無分別故別也. 相和

尙云. 若約情說. 證敎兩法常在二邊. 若約

理云. 證敎兩法舊來中道一無分別. 蓋謂

經數: 一八八七

經名: 法界圖記叢髓錄卷上之二

頁數: 七三三

上	欄

此乎. 上來且約理分. 若據文義分齊. 同別

非一. 謂通於一部分之. 則差別緣同敎. 本

實則別敎. 若據一化始終. 則衆多別義一

言通目故同. 隨機各別故別也

大記云. 四攝四無量者. 以此四攝四無量之

二四因果. 表下四敎因果八位. 若以七十三

印之中一字印印之則不動. 此八因果之位

卽是一乘無側因果也. 以此一乘因果加於

前八卽成十也. 五因是菩薩. 五果是佛也. 以

其四佛分置四方. 以一乘佛安置當中. 以五

菩薩分置亦爾. 如是因果但我心內本具之

法也. 此中四方及六方八方十方等依三乘

分也. 謂聲聞明四諦故. 依此分四方. 緣覺觀

十二支而是二六故. 依此分六方. 始終敎中

通有四攝四無量而二四卽八故. 依此分八

方. 同敎中卽其同中含有別敎十十無盡義故.

依此分十方也. 若約無住別敎. 則本無方也.

是故文云. 善巧無方. 乃至云. 義當圓敎也. 問

始終二敎亦明十方. 何故唯云八方耶. 答此

約八葉之軌云耳. 又始終敎中總約四攝因

果等故分八方耳. 問若幷取頓敎中因果則.

頓敎中亦分八方耶. 答約實則通. 然因果是

位. 頓敎之中位相隱故且除耳. 問何是八葉

軌耶. 答此是毘盧遮那經及佛地經中八葉

作佛之軌也. 依三乘現一乘者. 一乘圓印雖

無角面. 此印攝盡一切法故. 具其四面四角

相. 以分三乘四方六方八方十方等. 漸現一

乘無方之圓印故也. 若唯見角面則一向三

乘. 唯見圓印則一向一乘若依角面見圓印

中	欄

則是同敎也. 故云依三乘現一乘也. 問若爾

前之屈曲若唯見屈曲則一向三乘. 若依屈

曲見圓印則亦是依三乘現一乘耶. 此角面

則是同敎也. 前之屈曲但是別執三乘耶. 答

屈曲亦是一道朱印之能隨之滿故. 是以亦

有依三現一之義也

何故字中至性在中道. 法記云. 何故字中有

始終耶. 答約修行方便現因果不同者. 所言

修行方便則一乘修行耶. 三乘修行耶. 答但

是三乘修行方便耳. 問何故一乘無修行方

便耶. 答以一乘中無因果故. 問若爾何故下

云因果兩位法性家內眞實德用性在中道

耶. 答只爲三乘執因先果後之人現因果同

時義故云耳. 若約實云. 此宗之中無因果名.

問若爾則全果之因全因之果亦無耶. 答爾

也. 故至相云. 因無異果之因. 果無異因之果.

然因果之稱寄現於緣虧盈自彼於我無爲. 故

知一乘無側因果亦不立也問印之五十四角

一一全盡印圓如是. 全印之角亦應捨耶. 答

若約自宗. 無如是事. 何更捨也. 以證分中無

有因果證分敎分一乘三乘同敎別敎等事. 緣

起分中方說因果證敎一三同別敎等種種事

耳. 是故就緣起分云因果兩位性在中道也.

問若實不立因果. 豈不是撥無因果之大邪

見耶. 答立在過越因果之處言無因果. 豈是

撥無耶. 故和尙令人難此義云. 法性之中有

因果耶. 無因果耶. 若法性中有因果者. 應非

法性. 以法性中無因果故. 又令答云. 無因果

也. 問然則根本入中所開九入不滿本耶. 答

下	欄

滿也. 問若爾何云無因果耶. 答非汝所執攝

思議等能滿彼也. 但是入入能滿彼本. 是故

於彼無因果也. 若約入入. 隨攝思議等而生

解. 則有勝劣因果之位. 故是同敎. 若約攝等.

隨於入入而生解. 則有性在中道無勝劣之

因果. 亦是同敎若除入入但約攝思議等. 卽

是三乘別敎. 若直約根本入. 則是一乘別敎

也. 約此三義以現印義. 亦現大經具含多義

大記云. 何故字中多有屈曲現三乘根欲等

者. 約實則字中屈曲通於三途人天. 然而字

者是生解之詮故. 且約解敎相現但云三乘

根欲耳. 何故始終兩字安置當中等者. 法字

是因. 佛字是果. 通一乘三乘也. 欲現三乘之

前後因果卽是法性德用性在中道故. 以始

終二字安置當中也. 問若爾唯約三乘因果

而論. 何云因果通一乘耶. 答若約實. 道理諸

法各各住自如位本來不動. 然三乘之人唯

見前後. 一乘不爾隨須自在. 是故約前後因

果. 現性在中道之義. 在於一乘. 故云通一乘

也. 法性家者有二. 謂證分之法性. 及無住別

敎之法性也. 實相總相法身中道等亦通二

義也. 施設門中有分示證敎之義. 有分示一

乘三乘之義. 故云因果通一乘三乘. 法性通

證分敎分

眞記云. 法性家者. 約今日緣中所起之法. 爲

證分及緣起分之法性也. 或云. 證敎不分之

中道方爲法性家也

上云因果至無有前後. 法記云. 上云因果不

同乃至其義云何等者. 起此問意. 前云. 約修

經數: 一八八七

經名: 法界圖記叢髓錄卷上之二

頁數: 七三四

上	欄

行方便現因果不同. 而次又云. 因果兩位法

性家內眞實德用性在中道. 故未知此意如

是問也. 問前印相終更無別. 問何故此中釋

字相已更復設此問答耶. 答其印道則隨字

相而□故. 委釋字相則可解印相故也

大記云. 依天親論主以六相方便立義等者.

佛於四種菩薩行文現六相意者. 若諸菩薩

欲入法體. 要以六相融鍊其心. 方可得入故

也. 論主得佛意故. 於十入處明六相方便. 以

治三乘攝入等是三賢乃至佛盡入是佛果.

如是次第轉勝之執現其攝等九入稱根本入

無勝劣也. 故古辭云. 天親菩薩於十入處明

六相日始報佛恩也. 和尙得此論主意故. 云

依天親論主立義分齊. 准其道理. 則三乘之

前後因果性在中道所由可解也. 約此六相

方便之言. 融質德云. 六相者唯是敎門施設

耳. 於法體上無所關也. 故言方便也. 故和尙

云. 入法性家之要門. 開陀羅尼藏好□匙. 康

藏云. 以此方便會一乘又云. 四句與六相俱

爲入法方便(已上). 故知但是能詮敎門之方

便也. 思惟德云. 六相者但約法體巧相集成

名方便耳. 此外更無所入法體也. 故和尙云.

一切緣生法無不六相成. 又云. 六相者正現

緣起無分別理. 乃至云. 以此理故陀羅尼法

主伴相成. 康藏云. 第四集成方便諸法同體

巧相集成故名方便. 智論云. 此法善巧集成

故名方便(已上). 故知但約所詮法體爲方便

也解云. 此上二說若偏執. 則二俱有過. 謂各

滯一隅不當理故. 若據道理. 各有所憑. 二說

中	欄

俱是. 何者. 如同敎中破定執見故. 只是敎門

入法方便也. 若別敎中直明法體故. 卽是圓

融之法善巧集成方便也. 一乘三乘主伴相

成者. 無住別敎是主. 別執三乘是眷屬伴. 此

中立主伴法體故. 云成主伴相也. 問若爾何

故下云主伴相資耶. 答立主伴法已. 令其別

執三乘之伴習因緣緣起等三觀修鍊其心

故. 所流三乘之伴至於性起之後際. 與無住

別敎之主相資. 得成圓明主伴故也

法記云. 主伴相成現法分齊者. 餘處三乘但

是眷屬. 不得爲伴. 此中意者. 印圓則一乘故

是主. 五十四角則三乘故是伴也. 由諸角故

得成印圓. 由印圓故得成諸角. 是故一乘三

乘互相成也. 其一一角全盡印圓者. 是所現

分齊也. 大記云. 六相者. 總別二相表法無盡.

同異二相現法無□. 成壞二相示法無側. 一

乘法義不出此三也. 若別釋者. 總相直標無

住法之自體. 別相指無住總之無盡. 同相現

無盡之無□. 異相釋無□之無違. 成相示無

違之無側. 壞相表無側之不動也. 問無住法

之自體云何. 答法界之法混爲一身是. 問法

界之法爲是動故成一身耶. 答只由不動成

一身耳. 若約此一堂論. 則椽等諸緣各自不

動. 方得成一總相堂耳. 問別相表無盡等者

何耶. 答別相者椽等諸緣各差別故現一總

相堂中非一之德故云別相指總相之無盡也.

椽等緣中須同相. 則丈二之椽稱二十步堂.

餘緣亦爾. 故云同相現無盡之無□也. 又此

緣中須異相. 則丈二之椽雖稱於二十步堂.

下	欄

而不動自丈二位. 餘緣亦爾. 故云異相明無

□之無違也. 見其丈二椽之成此堂時側無

餘緣. 故此一椽卽是無側. 餘緣亦爾故云成

相示無違之無側也. 壞於成處壞故. 云壞相

表無側之不動也. 問何故唯六不多不小. 答

總別一對上根得入. 同異一對中根得入. 成

壞一對下根得入. 良以下根於同異中不能得

總. 故不減至四五也雖是下根歷學成壞必

得入總. 故不增至七八也. 康藏云. 總相者一

含多德故. 別相者多德非一故. 別依止總滿

彼總故(已上). 問一含多德者. 總總多德. 別別多

德. 答一一義俱得. 謂攬別成總故. 云別別多

德亦得. 然其總中所具別德一一皆全盡總.

故云總總多德亦得. 問若爾應立無盡總耶.

答雖云多德. 非是一外之多. 故無此難也. 問

旣云總相者一含多德. 故所含多德與能含一

義門各異. 何云非是一外之多耶. 答但其多德

合處目爲能含一總耳. 是故非是一外之多多

外之一也. 別依止總滿彼總者. 問若以類各分

六相. 則總同成爲一際. 別異壞爲一際也. 旣

與總爲一類. 故同有同總義. 成有成總義. 何

故別相與異壞爲一類而有滿總之義耶. 答若

得總相. 不須別相. 但於未得機中欲示總相

故開也. 開別之時總義已現. 是故別中有滿

總義. 問及滿耶不及耶. 答及滿也. 問此是別

相釋義故. 應不及滿. 本總何云及耶答旣分

總之時由開總故. 現彼別德. 還以別滿總之

時及滿也. 問若爾總中有別貌耶答無也. 何

者. 本於無別貌之總中所開故. 雖其別相及

經數: 一八八七

經名: 法界圖記叢髓錄卷上之二

頁數: 七三五

上	欄

滿本總總中無別貌也. 問若爾與三乘泯差

別. 俗歸平等. 眞何異耶. 答一乘中分別全無

分別. 無分別全分別. 非泯分別方歸無分別.

是故異也. 同相者. 欲現總德故. 開別相. 旣開

別已. 恐有惑人謂其別相□別於總故. 欲令

其知彼別相全同於總故. 於別相之次明同

相也. 同有多義. 謂上同下同. 內同外同. 若

約此舍論者. 諸緣同於總舍者上同. 總舍同

於諸緣者下同. 就上同中. 諸緣同於舍者內

向同. 諸緣相望成舍力義齊同者外向同也.

又有分同滿同二義. 謂一尺之瓦出一尺之

力同於二十步堂者分同. 一尺瓦出二十步

力同於二十步堂者滿同也. 異相者. 示其能

成諸緣形類差別各位不動之義也. 問若實

異者. 應非同耶. 答只由異故得有同義. 若不

異者. 瓦旣一尺. 椽亦一尺. 違本緣位失前齊

同作舍之義. 問若爾一尺之瓦出二十步力

同於二十步堂. 椽亦如是者. 此亦豈非失本

緣位耶. 答瓦若動自一尺之位同於椽之丈

二之位. 然後出二十步力. 椽亦如是者. 應失

本位. 瓦自不動本一尺位. 椽亦不動丈二之

位. 而各出二十步力同於堂故. 雖□出二十

步力瓦非丈二椽非一尺. 各住自位故不違

也. 成相者. 明不作之作. 謂諸緣等各位不動

得成舍也. 前同相中. 椽等諸緣相望相攝成

舍力義齊同. 又約椽等諸緣. 望於總則舍帶

於椽總. 望於緣則椽帶於舍. 故有相望相攝

相帶之義. 此成相中. 隨約一緣. 卽正是總絶

待無側. 能成緣外無別所成. 是故不說相望

中	欄

相攝之義. 壞相者明作之不作. 謂椽等諸緣

各住自法本來不動也. 問此中不動與前異

相中不動何別. 答前異相中位不動故. 瓦一

尺位與椽丈二位各雖不動. 而有相望之義.

此中體不動故. 法法各各不相知也. 約成相

堂詰. 於諸緣柱成耶. 乃至瓦成耶. 如是遍詰

無有一物成彼堂. 由如是故成相堂究竟也.

卽作而不作故. 壞相卽成. 非滅壞之壞也

古記云. 問古德云. 因緣堂作則得成. 不作

則不得成. 緣起堂作則不得成. 不作則得

成. 此義云何. 答同相舍有作之作. 成相舍

無作之作故也. 同相成相相對說. 則同相

者緣起現前義. 成相者緣起無性義. 成相

壞相相對說. 則成相者不作之作故. 無性

緣起義. 壞相者作之不作故. 緣無性義

也. 古辭云. 始從柱底石終梁上瓦方立全

舍者遍計堂. 荷斧打木隨一一打立全舍

者因緣堂. 斧不墮木木不犯斧立全舍者

緣起堂. 木芽靑時立全舍者性起堂也. 就

於性起中. 木種下時立全舍者無住堂. 種

卽眞者實相堂也. 康藏云. 何是舍那. 椽卽

是舍. 何以故. 爲椽全獨能作舍故. 乃至問.

若椽全獨能作舍者. 未有瓦等亦應作舍.

等未有瓦等時不是椽故不住(已上). 問雖無

瓦等. 現見是椽. 何故云無瓦不是椽

耶. 答遍計之難耳. 大經云. 智海廣無涯未

測返增謗. 可不愼哉母以有生滅心. 疑實

相理. 我此普法因緣之椽. 自是一椽卽攝

自類餘椽. 若一尺□. 若八尺柱. 乃至瓦焉

下	欄

石焉. 鍊木之工燔瓦之父等. 一切諸法普

皆攝盡作舍究竟. 然後方得爲是椽故. 是

以爾也. 古人云今日採柱欲作昨日已成

之舍. 若爾昨日已成之舍無柱而成耶. 旣

云今日採柱欲作昨日已成之舍. 故知昨

日已成之舍非無柱而成矣(已上). 是故舍成

方是柱. 又舍成方是椽也

眞記云. 所謂六相者. 此中大意. 盧舍那佛最

尊勝. 我等衆生最卑劣. 舍那是總相. 衆生是

別相. 衆生身者無別自體. 全以舍那身成. 然

今示二各別義也. 不他故云不起. 不一故云

起也. 故康藏云. 末依於本有起不起. 同相者.

約衆生身無餘物唯是佛身故. 衆生身帶有

彼佛. 異相者. 雖衆生身帶彼佛身. 而不動能

帶□衆生也. 約帶義云有同. 約衆生義云有

異也. 故康藏云. 彼所起末旣帶於本. 是故相

望有同有異. 成相者. 卑衆生身卽正尊佛身.

無女末許與佛身別時. 故不令同於彼. 同相

觀者令同於彼. 成相觀者卽正一耳. 壞相者.

法界差別之法各自不動. 卽是衆生身中眞

實德用性在中道也. 卽正一耳. 故云有存. 各

自不動故云有壞也. 故康藏云. 彼帶本之末

旣爲本攝. 是故當體有存有壞也

古記云. 昔林德入唐就融順師作難而問.

旣已成佛初初不動凡身何. 順云. 六相之

中有同異也. 有何難哉(已上). 問何不通云

有六相故. 而但特取同異云耶. 答若約舍

云別. 則椽等諸緣別於總舍而已. 非謂見

其形曲長短. 又其壞者但見諸緣各住自

經數: 一八八七

經名: 法界圖記叢髓錄卷上之二

頁數: 七三六

上	欄

法本不作耳. 唯同異相隨約一緣攝帶諸

緣成滿足舍力義齊同. 而柱則八尺. 椽則

丈二. 瓦則尺餘. 如是長短差別之位各自

不動故. 但取此義而答也

六相章云. 一卽具多名總相. 多卽非一是

別相. 多類自同成於總. 各體別異現於同.

一多緣起理妙. 成壞住自法常不作. 唯智

境界非事識. 以此方便會一乘

大記云. 總相者根本印別相者餘屈曲別依

止印. 滿彼印故者. 根本印者離別之總. 滿彼

印者帶別之總也. 然雖有二義. 而無二總. 所

謂總者無別可對. 故云離別. 然此離別之總

旣攬別成. 故云帶別耳. 依總開別. 有分開滿

開故約滿開之義云滿彼印也. 問若爾別外

更無本總. 何云依印與往印耶. 答約實而言.

卽不應云依印滿印. 然欲令解無側至不相

知處故. 具分能所如是云耳同相者印故者.

諸屈曲等一一雖別. 而同是圓印故也. 同有

二義. 謂等故同. 一故同也. 等故同者. 六相

列門之同相故. 諸緣相望力義齊同也. 一故

同者. 同相一緣攝盡諸緣卽是總也. 異相者

增相故者. 初曲次曲各異增數故也. 增有二

義. 謂內向增. 外向增也. 謂同於總之諸緣不

相是者內向增. 互望和通之諸緣不相是者

外向增也. 成相者略說故者. 謂諸屈曲合成

一印故也. 至於諸緣究竟之際只言一緣卽

正是總故云略說也. 壞相者廣說故者. 諸曲

各住本無爲作故也. 遍徵諸緣令至不增不

減自如之處. 故云廣說也

中	欄

法記云. 總相者根本印別相者餘屈曲者. 總

則一含多德. 別則多德非一也. 問一者是何.

多德是何. 答法界法之隨擧無側之義是一

也. 此無側一之無盡之義是多德也. 問無側

一之無盡之義如何見耶. 答且約此緣成一

堂云. 則每一一緣皆滿足堂者是也. 謂隨擧

一法無側起而究竟. 絶待者是無側一. 此一

所含別德亦各統包一一究竟. 故每一一緣皆

滿足法者. 是無盡之德也. 若引例而言者. 文

殊知識是智照無二相. 若隨所依而散說. 則

善財見文殊時. 卽見三千世界塵數知識. 謂

能照智與所照境只是一故. 見一文殊時. 所

依三千卽是知識. 故云卽見三千世界塵數知

識也. 若捨所依而說. 則總攬法界諸法成一

文殊故. 見一文殊時. 但得見三千世界塵

數知識. 亦得頓參法界塵數諸善友也. 是故

約一文殊盡法界際三千世界塵數知識一一亦

盡法界際也. 問然則一文殊耶. 多文殊耶. 答

隨所約約是一文殊. 隨所約約是一堂也. 是

故一文殊亦得. 多文殊亦得. 一堂亦得. 多堂

亦得也. 同相者印故者. 五十四角同一印圓

故. 云曲別而同印也. 問分同滿同之義云何.

答不可分異之大虛分爲十方. 一方虛空同

大虛時. 十方虛空同時同者. 滿同. 唯見一方

同. 不見餘方同者. 分同也. 異相者增相故者.

問數增耶. 位增耶. 答一云. 第一角第二角如

是而數故. 隨其數增位亦增也. 一云. 第一第

二如是而數故云數增. 然非角增故. 非位增

也. 成相者略說故者. 比如有人立在堂前. 以

下	欄

人一言呼堂內衆. 衆皆口許. 如是以. 印一言

呼印之時. 五十四角皆卽是印故. 康藏云. 緣

成和合略言標現. 問同相中明一一角同於

圓印之義. 此中明何義耶. 答隨一角曲每卽

是印爲成相耳. 非謂諸角成於印也. 壞相者

廣說故者. 如執人身詰其人名. 無有一物的

受人名. 如是廣辨五十四角次第詰之. 無有

一角受圓印名故. 康藏云. 緣散無作廣辨因

緣也. 故此印中印之圓滿者. 是總相也. 圓滿

印之諸角曲者. 是別相也. 諸角曲之二齊同

印者. 是同相也齊同印而不動各異者. 是異

相也. 不動異而無所偏當卽正印者. 是成相

也. 卽正印而各各自住不爲作者. 是壞相也.

此六相門正是一乘不共方便. 亦是不共法

體也以此六相且配三觀. 則別相是遍計也.

同異則因緣觀. 成壞則緣起觀. 本總則性起

觀也. 此則寄位言耳. 若約一乘. 則因緣緣起

性起三觀無淺深也. 總相者義當圓敎別相

者義當三乘敎者. 問圓敎者是同敎耶. 是別

敎耶. 答是同敎也. 謂印圓是圓敎. 五十四角

是三乘. 是故圓敎及三乘皆同敎也. 何者. 離

印圓無諸角. 離諸角無印圓故也

大記云. 林德依此處立五重總別. 謂一離別

之總. 是五重海印之初海印也. 二帶別而離

別之總. 亦云緣中現而離緣之總. 是第二海

印也. 三總卽別別卽總. 是第三海印. 四亦總

亦別. 是第四海印也. 五非總非別. 是第五海

印也. 謂攬別成總故非總. 依總成別故非別.

□形奪故也. 於此五重之內. 初總次別. 又第

經數: 一八八七

經名: 法界圖記叢髓錄卷上之二

頁數: 七三七

上	欄

二總第三別等. 如是相望而作總別. 又此二

各具總別也. 謂除初海印. 於第二重. 佛證心

是總. 所現三世間別. 此別不劣於總也. 此中

無同異成壞. 此之總別只是一體故. 是緣起

六相之所入眞源也. 於第三重. 不防用六相

也. 此亦法體非方便六相也. 約第四重以去

配. 因緣緣起性起等三觀含有三義. 謂一總

相者無住別敎. 別相者所流三乘. 於所目中.

同異相者因緣觀. 成相者緣起觀. 壞相者性

起觀. 此中約所治之病爲別相耳. 非能治六

相中別相也. 二除無住別敎及別執三乘. 就

所目中. 總別相者性起觀. 同異相者因緣觀.

成壞相者緣起觀也. 又此三觀一一各具六

相也. 此第四重以去是方便六相也. 以此五

重釋處處文義理方盡. 今此文中具五重也

古記云. 相和尙總章元年十月十一日. 在

淸禪寺般若院中問於儼師. 受持普法軌

則云何. 師曰. 汝能持否. 且擧領毛齊提綱

目正也. 問是義云何. 師曰. 下至世俗之法.

皆是中道實相也. 遂說十重總別以示之.

儼師行錄中總別之文卽是此也. 一順總

違別. 謂總相果法以塵數緣成故. 順則總.

成總緣別故. 違則別也. 二違總順別. 謂成

總之緣自位不動故. 違則總. 自位不動而

能成故. 順則別也. 三如別之總如總之別.

謂別全是總故如別之總. 總全是別故如

總之別也. 四別不知之總總不知之別. 謂

所成總中無別貌故別不知之總. 能成緣

中無總貌故總不知之別也. 五離別之總

中	欄

離總之別. 謂總相果中緣而無不總故離

別之總. 無異總之別故離總之別也. 六無

住總無住別. 謂無住者不自在義. 以總相

果法不住於自故云無住總. 此無住總塵

數緣中無所偏當故無住別也. 七實相總

實相別. 謂總相果法離於智之分別了知

故實相總. 緣無別相故實相別也. 所謂無

相也. 八法性總法性別. 謂總相果法性自

圓通觸緣斯順故法性總. 斯順之法全全

無側起故云法性別也. 九海印總海印別.

謂無盡法數圓□頓現無遺故. 云海印總.

頓現之法各不相知故云海印別也. 十證

總證別. 謂總相果法唯佛證處故云證總.

於此證中諸法不動故云證別也. 林德云.

以此十種總別平法. 然後方能得見一塵

一蟻與舍那佛元是一身. 依如是等義. 方

有同時具足及因陀羅網微細境界等也.

問第四總別與第五何別. 答第四重雖不

相知. 非無二位之殊. 第五重則於一體上

云總云別故別也. 問第六無住總別與第

七實相總別何別. 答實相云離於智之分

別. 則簡於第六無住之智也. 至於第八法

性具足理智可知也

大記云. 如總相別相乃至常在中道者. 有二

釋. 謂一意從總相至中道方云如字. 一意於

總相別相下卽云如字. 解云. 初意則總非別

別非總成非壞壞非成等故. 云不卽不一. 然

而總全別別全總故云不離不異等也. 後意

則不卽不離則成壞相也. 不一不異則同異

下	欄

相也. 謂下敎人至究竟果處. 執眞妄同體故.

不壞相印印之. 則眞妄各住本來不動. 故云

不卽. 以成相印印之. 則眞妄眞. 故云不離也.

又當始覺同本覺之位有凡聖一異之病故.

以同相治之. 謂卽同本覺之日執凡聖一身

故. 以異相治之. 凡聖各異故云不一. 以同相

治之. 凡聖一量故云不異也. 如是以因緣緣

起等三觀. 對治別執三乘卽離一異之病故.

其三乘眷屬與一乘主. 爲不卽不離之伴. 得

成圓明具德之主伴也. 問用六相則病應已

盡. 何須更用四句耶. 答若得總相則不須四

句. 然爲許別之人說四句耳. 一乘三乘主伴

相成者. 問一向一乘主三乘伴耶. 或反此而

云耶. 答有云. 如後雖然. 唯是向一乘是主

三乘是伴也. 謂一向根本入名爲總. 九入名

爲別耳. 非以根本入之名爲別. 餘九入名爲

總故. 但以一乘之名爲總爲主. 三乘之名爲

別爲伴也. 問若爾何故云主伴相成耶. 答由

一乘故有三乘. 由三乘故有一乘. 是故一乘

則總含三乘爲主. 三乘則要依一乘爲伴. 故

云相成也. 一乘別敎三乘別敎准義可解者.

用六相義唯同敎門故. 除一乘別敎及三乘

別敎. 然若委說. 則一乘別敎爲主. 三乘別敎

是眷屬伴. 約此現示中道之義可准解也. 一

云. 前云圓敎及三乘皆是同敎. 今此一乘別

敎深於同敎. 三乘別敎淺於同敎. 准義可解

故也

法記云. 唯住自如者. 非是三乘相融體不融

之平等眞如也. 約體相俱融無分別之處與

經數: 一八八七

經名: 法界圖記叢髓錄卷上之二

頁數: 七三八

上	欄

壞相中本來不作各住自如之義云云. 依三

乘方便敎門故高下不同等者. 若約三乘方

便修行. 則行布因果高下不同. 若依一乘實

意. 則因果圓融法性德用但在中道. 故云無

有前後也

簡義章云. 圓融行布說有四門. 一三乘行

布一乘圓融. 如圖文云. 依三乘方便敎門

故高下不同. 依一乘圓敎故無有前後等.

二就此經中. 外相同敎有二. 一上同. 以空

□向空卽體同空隨分無□. 二下同. 下似

地□有前後故. 上同是圓融義. 下同是行

布義. 如地品中以一鳥跡通於二故. 三外

相同敎爲行布. 自體別敎爲圓融. 如所詮

章云. 安立諸敎有二善巧等. 又科簡云. 普

賢位有二等是也. 四就自體別敎. 不壞本

位是行布. 無□圓融是圓融. 謂廣狹中分

無分. 又相入門無性不壞. 又不動自位而

□去來. 又六相中三圓融三行布等也

一切菩薩(至)陰界入等. 法記云. 論曰一切菩

薩者謂住信行地者. 信者十信. 行者三賢. 地

者十地也. 若約大分門. 則信行地者三賢. 得

證者十地也. 不可思議者佛法者是出世間

道品者. 不思議佛法則是佛內證也. 謂猶如

池水具含影像. 有二義也. 謂攝入諸像義. 及

現現諸像義. 而有一人立在池邊. 見此諸像

爲他說也. 如是佛證三種世間爲自身心. 如

彼水中攝入諸像. 以自內證臨機外向分示

十地. 如彼水中現現諸像. 金剛藏之定中稱

受佛外向法出定已後爲機而說. 如彼一人

中	欄

立在池邊見水中像與他說也. 謂如約內證.

則唯不思議法. 無十地相. 然以前機多三乘

故. 佛意欲令爲說十地. 故於外向心頭分示

十地. 是義大不可說. 剛藏入定稱受其法出

定已後所說十地. 是說大可說也. 故至相

云. 地有二分. 一因二果. 因謂世間方便行

修. 卽加行地分齊. 果謂出世離相眞證. 卽

正證智分齊也. 出世間道品者. 問何故出世

間處道有品耶. 答若約不思議法. 則雖無道

品. 然爲機緣分示十地故有道品. 是故至相

云. 今此十地者攝佛因位. 一乘三乘聲聞人

天□在其中. 爲五乘所觀. 普賢證位佛果攝

用無□自在. 一切皆盡. 何以故. 十地之法攝

衆生中最初門故. 地法甚深最難了別故也.

明者見智得證者. 以證見之智. 得證衆生身

心是不思議佛法也. 問何故衆生不知不見

耶. 答若約證見之智不動. 今日箇箇衆生之

身心卽是不思議佛法. 卽是世間道品. 然但

凡夫自不知耳. 問何故至相云. 前二觀解.

後二行解. 見始智終. 得始證終耶. 答此但

寄修云耳. 若假言者. 二佛世界塵數劫中.

修緣起實相陀羅尼者是觀解. 念念得證者

是行解也. 說者於中分別者. 有二. 一若約佛

心. 則雖無十地. □所引機多三乘故. 加金剛

藏爲說十地. 欲令信行地菩薩證入智惠地

故. 乃於後得筆中分示十地以爲說也. 二剛

藏菩薩定中稱受後得言說以爲說也. 謂佛

以無言爲其說故. 是無言敎之本也. 剛藏之

稱受亦是無言. 而爲待言敎之本故. 入者信

下	欄

樂得證者. 佛言. 我已修習證汝身心. 汝等應

知更無異事. 何故我等未得知耶. 但以無信

故不得耳. 信則能知. 要須信也. 是故能信自

己身心是不思議佛法故云信也. 不捨此信

而能□守故云樂也. 由如是信樂故親證自

己身心故. 云得證也. 智惠地者[&FFFF]#十地智者.

至相與遠師同以此句爲根本入也. 問加所

爲二十句者. 爲是正說時言耶. 爲是經家所

列耶. 答約文則經家. 約義則正說也. 問若

約義則正說者. 爲佛口業所攝耶. 意業所攝

耶. 答口業也. 問佛在定中無有口業爲作之

說. 何云口耶. 答以敎之所起從口業故也. 此

所起之敎從何而起耶. 本以不說爲根故是

意業. 若約現相放光摩頂執手觸目等示法

之軌. 則是身業所攝也. 然佛口業稱大虛故.

所起之敎亦稱大虛也. 攝入者. 信聞不思議

法之心中其法頓現故云攝也. 心契稱法故

云人也. 聞惠中攝一切善根者. 佛陀三藏云.

稱體聞惠攝圓宗理與理相應爲可貴也(已

上). 稱體者. 稱海印體也. 比如衆苗皆依大地.

世出世間一切善根無有不依海印而起. 不

依海印而住也. 此海印之法於信心中了了

頓現. 故云聞惠中攝一切善根也. 思議入者.

聞惠所聞思而不失也. 議者. 於思惠中所思

之法. 以意言觀了其相狀. 入者同上. 一切道

品者. 不思議法也. 智方便者. 若聞法時心不

外緣. 專依此法相續思惟. 是方也. 由如是

故. 心便於法. 是便也. 分別選擇者. 其心行

於所聞之法. 別其逆順. 由如是故. 取其順

經數: 一八八七

經名: 法界圖記叢髓錄卷上之二

頁數: 七三九

上	欄

法. 是選也. 捨其逆法者. 是擇也. 法相入者.

所思之法於心現現了了分明故也. 彼彼義

者. 以不思議法非一故也. 無量種種知者. 凡

所觸向對面無非不思議佛法故. 所知之法

旣無有量. 能知之智亦無量也敎化入者前

攝入中聞不思議法. 思議入中思察其法相.

法相入中彼不思議法現其心也. 菩薩最初

發誓願者. 非先自度. 欲先度他故. 以其心所

現之法敎諸衆生故. 云敎化入也. 隨所思議

名字具足善說法者. 以其思惠所思之法敎

化衆生故. 云隨所思議也. 稱前聞惠所聞之

法立名敎化故. 云名字具足也. 善決定說者.

若以傳聞之法而敎他. 則非善決定說也. 比

如明見掌中之珠. 心中了法亦復如是. 而以

如是自所得法爲他演說故. 云善決定說也.

證入者. 以自所得之法化衆生時. 自行卽滿

故也. 一切法者. 是不思議法也. 平等智者. 此

菩薩心得彼法時. 其心與法不可得分. 比如

以器汲盈池水. 還注池中. 不可得分此是器

水此是池水. 故云平等智也. 敎化衆生卽是

自成佛法者. 問何故至證入後方釋敎化入

耶. 答辨證入時方現利他卽是自利之義也.

謂菩薩發誓只欲度他. 然先度他時. 法爾自

證眞如法故. 至證入後釋敎化入也. 不放逸

入者. 如緣柱時. 心若有轉. 卽是放也. 由其放

故. 趣於他境. 卽是逸也. 如是菩薩依不思議

佛法其心不轉. 又於他境心亦不趣. 故云不

放逸入也. 言一切魔法不能染者. 魔有四種.

一天二人三陰四煩惱也. 煩惱魔者. 三毒爲

中	欄

根所起煩惱也. 謂修行之心對違順境. 或嗔

或貪. 不能寂靜. 是煩惱魔也. 陰魔者. 五陰

之中. 四是心. 一是色. 修行之時. 貪心衣食

等及五塵境界. 是色魔貪心之心. 是心魔也.

人魔者. 修行之時. 父母檀越惡友好色等類.

皆人魔也. 天魔者. 修行之時第六天魔卽自

思惟. 此人起其勝心修其勝行. 必得勝果. 非

我眷屬. 是故不離此人常欲惱亂. 若不能惱

亂. 卽欲令其死. 此等是天魔也. 地地轉入者.

七地已前雖能趣向無相而修. 然是有功用

位故. 猶起加行作意. 乘於自心行力而修八

地已上. 無相觀智現前究竟故. 乘本誓願及

與法力. 任運進修故. 云地地轉入也. 無貪等

善根淨者. 不思議法中本無三毒故. 無貪等

善無始時有. 然約寄位. 則七地以前有功用

位執心不捨故. 三種善根淸淨之義不得現

前. 至於八地任運之位三種善根淨義竟現

故. 云無貪等善根淨也. 復有善根等者. 決伏

疑也. 於十地中. 一一地皆有地前加行善根.

有地上善根故. 約地前加行. 云復有善根. 約

地上善根. 則是不思議佛法也. 疑云. 七地以

前加行善根生於八地以上善根耶. 爲決此

疑故. 云唯八地之加行善根生其八地善根

也. 是故云復有善根能爲出世間道品因也.

菩薩盡入中如來□密智者. 約不思議佛法.

則雖無十重. 而隨寄位且分十種□密智也.

此□密智是不思議法故. 約得此法云入一

切如來□密智也. 佛盡入中於一切智入智

者. 一切智者是佛一切智一切種智也. 入智者.

下	欄

菩薩智也. 由菩薩智入佛圓智故. 菩薩之智

亦成圓智也. 問菩薩盡入中云入如來□密

智. 與佛盡入中云入佛一切智. 何別. 答菩薩

盡入中得不思議佛法. 而但是盡果之因位.

佛盡入中得不思議法. 是盡因之果位. 故別

也. 問遠公以佛盡入爲在因中. 與菩薩盡入

何別. 答約建立. 則菩薩盡入立第十地. 佛盡

入立佛果位. 而以佛盡爲因中之果者. 以信

行地菩薩得不思議佛法故. 以爲因中果. 而

云得佛果德. 非謂佛盡爲在因也. 是諸入爲

□量等者. 從是諸入至差別爲所□量者. 是

遠公之意. 從諸入至轉勝爲所□量者. 是藏

師之意也. 遠公意則三賢十地次第轉勝之

位. 是所寄故是所拂也. 九入差別是根本入

中德義差別故. 非所拂也. 藏師意則三賢十

地是全不思議佛法之位也. 攝等九入亦全

不思議佛法也. 是故九入差別及三賢十地

之轉勝皆不捨也. 是則智義差別之九入次

第轉勝三賢十地皆非所拂. 是故□量而不

捨也. 其三乘中行布次第差別轉勝決定者

皆所捨也. 問旣全不思議法之三賢十地應

無勝劣. 何云有轉勝耶. 答雖無情計之勝劣.

亦有緣起之勝劣也. 問緣起勝劣云何. 答猶

如甁中含大虛空. 甕中亦爾. 然含大空之

甁童稚能提含大空之甕童不易提. 如是十

信位中攝盡法界. 十住等位亦攝法界. 雖攝

法界義同. 而隨位別故. 攝法界之十信是劣.

攝法界之十住等是勝也. 故緣起差別非所拂

也. 是故約一信位. 成佛之義順梵行. 將二德

經數: 一八八七

經名: 法界圖記叢髓錄卷上之二

頁數: 七四○

上	欄

立爲圓滿佛. 餘人等立爲隨分佛. 於是林德

擧此二義. 就問相元元曰. 俱非和尙之意則

以十信一位形十住等爲門別故. 云隨分佛.

然全攝法界究竟無側故. 云圓滿佛也. 是以

一乘隨何一位. 成佛之時具足分滿二義也

(已上). 故藏師之意. 九入中入者. 是根本入之

入也. 九入中攝等九者. 是根本入中智惠地

也. 故皆不捨也. 此言說解釋者. 有三義. 遠

公云. 此九入言說中. 以六相解釋之義應知

也. 藏師二釋如疏. 除事事者. 謂陰界等者此

義實難可解. 故林德問於大乘□公. □云. 於

陰界入須六相則融之無難. 而言除者. 言三

科百法不用六相也. 然而若除陰界入. 何處

用六相耶. 故非吾所可知也. 餘師云. 六相者

引三乘時之所用方便也. 然彼所執體性各

別. 三科法上用六相. 則其法雜亂不得利益.

故云除事也. 融順和尙云. 要以六相言說說

花嚴經. 若以三科百法說. 則是三乘. 故云除

事也

藏疏釋加所爲中二十句文依二利分. 初

十共他自利. 後十共自利他(云云. )前中論

王佛四門解釋. 一總釋現本(云云). 四本未

無□. 初中總論地法緣起有六義. 一一切菩

薩是信行地者. 擧所被機. 謂地前菩薩未

證眞如. 但依信心而起行故(云云). 不可思

議諸佛法者是出世間道品者. 此是所得

之法. 然有二釋. 一約因. 謂十地法體是出

世間. 無流之法. 心言路絶. 名不思議. 通生

佛果故. 名爲道. 下云. 大聖道者是彼因故.

中	欄

十位品類差別名品(云云). 二約果. 謂佛所得

之法故名佛法. 非下位圖[&FFFF]#名不思議. 令

地上菩薩分證此法名出世間道品. 地智

所遊曰道. 分證未圓名品. 三明者. 創□名

見. 委照名智. 智照非比故名爲得. 冥神契

合故復名證(云云). 四說者於中分別者. 於此

能所證得法中. 以言分釋十位差別明智

行優劣功惠等異故也. 五入者信樂得證

者. 謂地前信樂遠有入義. 地上證得現成

交入. 通論入義. 必從此至彼故具始終也.

亦信始樂終. 得始證終. 六智惠地者謂十

地智如本分中說. 謂此證理聖智有生成住

持佛果等用名地. 始從歡喜終至法雲. 本

分中現可知. 此上六義融合無□通敎. 及

義通證. 及比通境. 及智通人. 及法通因. 及

果混通無□. 總爲一團名十地法. 若展於

後種種差別. 皆悉於此總句中出. 是故名

此爲根本入. 二依本開末分成九句. 於中

四位. 謂願樂位. 見位. 修位. 究竟位. 初四

寄前地前願樂位. 次一寄初地. 次三寄修

位. 後一明究竟位. 問此中正爲說十地法.

何故乃說地前及佛果. 答爲現十地前有

起下之功後有成上之義. 又釋由十地證

智放阿含光. 是故地前是此十地阿含分

攝. 由此地智依果海成故有佛果. 上不思

議佛法及下鳥跡所依空等. □是其事. 初

中初一約聞惠修善根名攝一切. 二明思

惠之始. 簡擇道理. 論中智方便者釋善分

別也. 道品釋佛法也. 三思惠之終. 謂因思

下	欄

廣知. 彼彼義釋諸法. 種種1知釋廣知. 四

明修惠. 無疑立敎可信故云決定說. 謂修

通二利. 今擧利他. 菩薩化他卽是自成佛

法故. 入自利攝. 論中隨所思議是思惠所

思. 名字具足是聞惠所持. 故決定說也. 上

來現信樂. 自下辨得證. 五見位(云云). 論中

一切法平等智. 釋無分別智. 謂於初地正

證眞如. 無能所二相. 故云平等. 見道時中

善淸淨者. 釋善淨不雜. 謂離二我分別隨

眠. 六明修道位中地地別斷一無明. 故於

煩惱障亦永伏離. 故云世法不雜名不放

逸入. 魔法是母法也. 七明修位中智行轉

進名地地轉入. 謂無流善根永離一切三

不善法. 無貪等善根等者. 等取無嗔無癡

也. 復有善根能爲出世間道品因者. 是諸

地中加行善根也. 八十地學窮名菩薩盡

入. 如下大盡分中明. 第十地菩薩入如來

十種□密智. 以□隱深密難可測知故名

不思議. 九究竟位明因道旣圓佛果斯剋

窮滿果圓名佛盡入. 論中入智者. 釋得字

也. 三會末歸本. 言是諸入者. 牒上九入. 爲

□量等者. 現其無別之別. 謂寄地前地上

乃至佛地. □量地智差別次第轉勝之相.

非謂根本入中亦如此等行布次第決定差

別. 是故融末本現無二矣. 前依本起末

明無別之別. 今會末歸本明別而無別故

也. 四本末無□者. 謂明六相總別無□故

也釋此六相義作六門. 一明敎興意. 謂破

定執見以現緣起圓融之法. 此理現前一